CELEX: 
Language: hr
Date: 2014-07-16 00:00:00
Title: DELEGIRANA UREDBA KOMISIJE (EU) br. …/.. o uvjetima razredbe bez ispitivanja ploča na osnovi drva obuhvaćenih normom EN 13986 te zidnih obloga i lamperije od punog drva obuhvaćenih normom EN 14915 s obzirom na njihovu sposobnost protupožarne zaštite kada se upotrebljavaju za oblaganje zidova i stropova

OBRAZLOŽENJE
            
            
               1.KONTEKST DELEGIRANOG AKTA
            
            
               Uredbom (EU) br. 305/2011 Europskog parlamenta i Vijeća od 9. ožujka 2011. o utvrđivanju usklađenih uvjeta za stavljanje na tržište građevnih proizvoda i stavljanju izvan snage Direktive Vijeća 89/106/EEZ
                  1
                predviđeno je da proizvođači građevnih proizvoda ne bi smjeli biti izloženi nepotrebnim administrativnim opterećenjima ili troškovima. Posebice, kako je predviđeno člankom 28. Uredbe (EU) br. 305/2011, Komisija bi trebala odabrati najmanje zahtjevan sustav ocjenjivanja i provjere stalnosti svojstava, vodeći računa o zahtjevima zaštite zdravlja, sigurnosti i okoliša.
            
            
               Nadalje, Uredbom (EU) br. 305/2011 potvrđene su dvije glavne mogućosti za utvrđivanje razreda svojstva u odnosu na bitne značajke građevnih proizvoda. U skladu s člankom 27. stavkom 1. razredi svojstava mogu se utvrditi delegiranim aktima Komisije, dok je člankom 27. stavkom 2. u tu svrhu dopuštena uporaba usklađenih normi. 
            
            
               Ako su svojstva određenih građevnih proizvoda već dostatno dokazana stalnim ispitnim rezultatima ili drugim postojećim podacima, njihovim proizvođačima treba dopustiti, pod utvrđenim uvjetima, da objavljuju određeni razred svojstava bez ispitivanja ili bez daljnjeg ispitivanja tih proizvoda. Takav bi pojednostavnjeni postupak služio istom cilju izbjegavanja nepotrebnog administrativnog opterećenja i troškova. To je predviđeno člankom 27. stavkom 5. i člankom 36. stavkom 1. točkom (a) Uredbe (EU) br. 305/2011.
            
            
               Odlukom Komisije 2000/367/EZ
                  2
                uspostavljen je europski sustav razredbe sposobnosti protupožarne zaštite kao otpornosti na požar građevnih proizvoda na temelju europskih metoda ispitivanja i izričitih razina svojstava.   
            
            
               Pokazalo se da ploče na osnovi drva obuhvaćene normom EN 13986 i zidne obloge i lamperija od punog drva obuhvaćene normom EN 14915 koje se upotrebljavaju za oblaganje zidova i stropova imaju stalna i predvidiva svojstva u pogledu svoje sposobnosti protupožarne zaštite kao otpornosti na požar ako ispunjuju određene uvjete. Taj je zaključak utemeljen na brojnim izvješćima o ispitivanju i razredbi koja su prikupili i objedinili proizvođači i konzultirani stručnjaci. Stoga se bez potrebe za daljnjim ispitivanjem može smatrati da sposobnost protupožarne zaštite tih proizvoda odgovara određenim razredima svojstava, kako je definirano u prethodno navedenom europskom razredbenom sustavu, kada se upotrebljavaju za oblaganje zidova i stropova.  
            
            
               Stoga su u nacrtu uredbe koju predlaže građevinska industrija utvrđeni uvjeti primjene tih pojednostavnjenih postupaka za određivanje svojstava povezanih sa sposobnošću protupožarne zaštite ploča na osnovi drva obuhvaćenih normom EN 13986 i zidnih obloga i lamperije od punog drva obuhvaćenih normom EN 14915.
            
            
               Nacrtom uredbe stoga će se smanjiti opterećenje i troškovi koje snose proizvođači ploča na osnovi drva, zidnih obloga i lamperije od punog drva jer više neće morati ispitivati sposobnost protupožarne zaštite proizvoda obuhvaćenih nacrtom uredbe. Rezultat toga bit će opće povećanje učinkovitosti i konkurentnosti građevinske industrije u cjelini.
            
            
               2.SAVJETOVANJA PRIJE DONOŠENJA AKTA
            
            
               Nacrt akta prvo je izrađen kao provedbena odluka Komisije na temelju Direktive Vijeća 89/106/EEZ (Direktiva o građevnim proizvodima). Upućen je na mišljenje Stalnom odboru za graditeljstvo u skladu s postupcima predviđenima člankom 20. Direktive 89/106/EEZ  te su ga jednoglasno podržale prisutne države članice (304 glasa). EFTA i industrija građevnih proizvoda također su podržali nacrt odluke. U tom smislu Europski parlament kojem je nacrt proslijeđen nije dao nikakve primjedbe na nacrt odluke.
            
            
               Prije donošenja nacrta odluke Uredba (EU) br. 305/2011 stupila je u punu primjenu te je njome stavljena izvan snage Direktiva 89/106 EEZ. Stoga je u skladu s postupovnim zahtjevima Uredbe (EU) br. 305/2011 izrađena izmijenjena verzija nacrta zakonodavnog akta u obliku delegiranog akta te je provedeno savjetovanje u skladu s odredbama navedene Uredbe. Međutim svi njegovi tehnički aspekti sadržani u Prilogu ostali su nepromijenjeni. 
            
            
               Posebno, nacrt uredbe je upućen na pisano savjetovanje stručnjacima. Prije tog savjetovanja sve države članice imale su mogućnost imenovati stručnjake koji će biti uključeni u savjetovanje. Osim tih stručnjaka u savjetovanje su uključeni i drugi vanjski dionici. Dokumenti relevantni za pisano savjetovanje istodobno su proslijeđeni Europskom parlamentu i Vijeću, kako je predviđeno zajedničkim dogovorom o delegiranim aktima.
            
            
               Očitovanja iznesena tijekom svih prethodnih savjetovanja uzeta su u obzir pri izradi konačnog nacrta tog akta za savjetovanje među službama.
            
            
               3.PRAVNI ELEMENTI DELEGIRANOG AKTA
            
            
               U skladu s člankom 27. Uredbe (EU) br. 305/2011 mogu se odrediti razredi svojstava s obzirom na bitne značajke građevnih proizvoda.
            
            
               Osim toga, u skladu s člankom 27. stavkom 5. Komisija može utvrditi uvjete pod kojima se smatra da građevni proizvod odgovara određenom razredu svojstava bez potrebe za ispitivanjem ili daljnjim ispitivanjem, kako bi se izbjeglo nepotrebno ispitivanje građevnih proizvoda čija su svojstva već dostatno dokazana stalnim ispitnim rezultatima ili drugim postojećim podacima.
            
            
               Proizvođač mora ispuniti navedene uvjete ako želi zamijeniti ispitivanje tipa svojeg proizvoda tim razinama ili razredima svojstava, kako je utvrđeno u članku 36. stavku 1. točki (a) Uredbe (EU) br. 305/2011.
            
            
               Europski razredbeni sustav utvrđen Odlukom Komisije 2000/367/EZ u pogledu sposobnosti protupožarne zaštite kao otpornosti na požar građevnih proizvoda primjenjiv je na ploče na osnovi drva obuhvaćene usklađenom normom EN 13986 te na zidne obloge i lamperiju od punog drva obuhvaćene usklađenom normom EN 14915.
            
         
         
            
               Iz provedenog savjetovanja proizlazi da je sposobnost protupožarne zaštite ploča na osnovi drva, zidnih obloga i lamperije od punog drva jasno utvrđena u okviru razredbe iz Odluke 2000/367/EZ. Stoga se bez potrebe za daljnjim ispitivanjem može smatrati da sposobnost protupožarne zaštite tih proizvoda odgovara određenim razredima svojstava, kako je definirano u prethodno navedenom europskom razredbenom sustavu, kada se upotrebljavaju za oblaganje zidova i stropova.
            
            
               Nacrt Uredbe u skladu je s načelom proporcionalnosti. Kao rezultat toga ublažene su određene obveze predviđene Uredbom (EU) br. 305/2011 u pogledu ispitivanja proizvoda obuhvaćenih Uredbom.
            
            
               DELEGIRANA UREDBA KOMISIJE (EU) br. …/..
            
            
               оd 16.7.2014.
            
            
               o uvjetima razredbe bez ispitivanja ploča na osnovi drva obuhvaćenih normom EN 13986 te zidnih obloga i lamperije od punog drva obuhvaćenih normom EN 14915 s obzirom na njihovu sposobnost protupožarne zaštite kada se upotrebljavaju za oblaganje zidova i stropova
            
            
               (Tekst značajan za EGP)
            
            
               EUROPSKA KOMISIJA,
            
            
               uzimajući u obzir Ugovor o funkcioniranju Europske unije,
            
            
               uzimajući u obzir Uredbu (EU) br. 305/2011 Europskog parlamenta i Vijeća od 9. ožujka 2011. o utvrđivanju usklađenih uvjeta za stavljanje na tržište građevnih proizvoda i stavljanju izvan snage Direktive Vijeća 89/106/EEZ
                  3
               , a posebno njezin članak 27. stavak 5.,
            
            
               budući da:
            
            
               (1)Odlukom Komisije 2000/367/EZ
                  4
                donesen je sustav za razredbu svojstava građevnih proizvoda, građevinskih objekata i njihovih dijelova u pogledu njihove otpornosti na požar. Ploče na osnovi drva obuhvaćene usklađenom normom EN 13986 te zidne obloge i lamperija od punog drva obuhvaćene usklađenom normom EN 14915 čine građevne proizvode na koje se ta Odluka primjenjuje.
            
            
               (2)Ispitivanja su pokazala da ti proizvodi imaju stalna i predvidiva svojstva s obzirom na sposobnost protupožarne zaštite kada se upotrebljavaju za oblaganje zidova i stropova, ako ispunjuju određene uvjete u pogledu gustoće drva, debljine ploča, obloga i lamperije.
            
            
               (3)Stoga bi trebalo smatrati da ploče na osnovi drva obuhvaćene usklađenom normom EN 13986 te zidne obloge i lamperija od punog drva obuhvaćene usklađenom normom EN 14915 u tim uvjetima odgovaraju razredima svojstava za sposobnost protupožarne zaštite utvrđene Odlukom 2000/367/EZ bez potrebe za daljnjim ispitivanjem,
            
            
               DONIJELA JE OVU UREDBU:
            
            
               Članak 1.
            
            
               Smatra se da ploče na osnovi drva obuhvaćene usklađenom normom EN 13986 te zidne obloge i lamperija od punog drva obuhvaćene usklađenom normom EN 14915 koje su u skladu s uvjetima utvrđenima u Prilogu odgovaraju razredima svojstava navedenima u Prilogu bez ispitivanja kada se upotrebljavaju za oblaganje zidova i stropova.
            
            
               Članak 2.
            
            
               Ova Uredba stupa na snagu dvadesetog dana od dana objave u Službenom listu Europske unije.
            
            
               Ova je Uredba u cijelosti obvezujuća i izravno se primjenjuje u svim državama članicama.
            
            
               Sastavljeno u Bruxellesu 16.7.2014.
            
         
         
            
               
                     Za Komisiju
               
               
                     Predsjednik
                     José Manuel BARROSO
               
            
         
         
            
                  
                     (1)
                  
                        SL L 88, 4.4.2011., str. 5.
               
               
                  
                     (2)
                  
                        SL L 133, 6.6.2000., str. 26.
               
               
                  
                     (3)
                  
                        SL L 88, 4.4.2011., str. 5.
               
               
                  
                     (4)
                  
                        Odluka Komisije 2000/367/EZ od 3. svibnja 2000. o provedbi Direktive Vijeća 89/106/EEZ u vezi s razredbom otpornosti na požar građevnih proizvoda, građevinskih objekata i njihovih dijelova (SL L 133, 6.6.2000., str. 26.).
               
            
      
    ---documentbreak--- 
      
         
         
            
               PRILOG
            
            
            
                     
                        Proizvod2)
                     
                  
                  
                     
                        Proizvo-dna norma EN
                     
                  
                  
                     
                        Opis proizvoda3)
                     
                  
                  
                     
                        Najmanja prosječna gustoća (kg/m3))
                     
                  
                  
                     
                        Najmanja debljina (mm)
                     
                  
                  
                     
                        Razred K1)
                        
                  
               
                     
                        Ploča od lesonita
                     
                  
                  
                     
                        EN 13986
                     
                  
                  
                     
                        S perom i utorom ili bez njih5)
                     
                  
                  
                     
                        800
                     
                  
                  
                     
                        9
                     
                  
                  
                     
                        K2 104)
                     
                  
               
                     
                        Ploča s usmjerenim vlaknima (OSB)
                     
                  
                  
                     
                        EN 13986
                     
                  
                  
                     
                        S perom i utorom ili bez njih6)
                     
                  
                  
                     
                        600
                     
                  
                  
                     
                        10
                     
                  
                  
                     
                        K2 104)
                     
                  
               
                     
                        Ploča od iverice
                     
                  
                  
                     
                        EN 13986
                     
                  
                  
                     
                        S perom i utorom7)
                     
                  
                  
                     
                        600
                     
                  
                  
                     
                        10
                     
                  
                  
                     
                        K2 103)
                     
                  
               
                     
                        Ploča od iverice
                     
                  
                  
                     
                        EN 13986
                     
                  
                  
                     
                        S perom i utorom ili bez njih6)
                     
                  
                  
                     
                        600
                     
                  
                  
                     
                        12
                     
                  
                  
                     
                        K2 104)
                     
                  
               
                     
                        Šperploča
                     
                  
                  
                     
                        EN 13986
                     
                  
                  
                     
                        S perom i utorom ili bez njih6)
                     
                  
                  
                     
                        450
                     
                  
                  
                     
                        12
                     
                  
                  
                     
                        K2 104)
                     
                  
               
                     
                        Ploče od punog drva
                     
                  
                  
                     
                        EN 13986
                     
                  
                  
                     
                        S perom i utorom ili bez njih6)
                     
                  
                  
                     
                        450
                     
                  
                  
                     
                        12
                     
                  
                  
                     
                        K2 104)
                     
                  
               
                     
                        Ploča od iverice
                     
                  
                  
                     
                        EN 13986
                     
                  
                  
                     
                        S perom i utorom8)
                     
                  
                  
                     
                        600
                     
                  
                  
                     
                        25
                     
                  
                  
                     
                        K2 30
                     
                  
               
                     
                        Ploča s usmjerenim vlaknima (OSB)
                     
                  
                  
                     
                        EN 13986
                     
                  
                  
                     
                        S perom i utorom8)
                     
                  
                  
                     
                        600
                     
                  
                  
                     
                        30
                     
                  
                  
                     
                        K2 30
                     
                  
               
                     
                        Šperploča
                     
                  
                  
                     
                        EN 13986
                     
                  
                  
                     
                        S perom i utorom8)
                     
                  
                  
                     
                        450
                     
                  
                  
                     
                        26
                     
                  
                  
                     
                        K2 30
                     
                  
               
                     
                        Ploče od punog drva
                     
                  
                  
                     
                        EN 13986
                     
                  
                  
                     
                        S perom i utorom8)
                     
                  
                  
                     
                        450
                     
                  
                  
                     
                        26
                     
                  
                  
                     
                        K2 30
                     
                  
               
                     
                        Ploče od punog drva
                     
                  
                  
                     
                        EN 13986
                     
                  
                  
                     
                        S perom i utorom9)
                     
                  
                  
                     
                        450
                     
                  
                  
                     
                        53
                     
                  
                  
                     
                        K2 60
                     
                  
               
                     
                        Zidne obloge i lamperija od punog drva
                     
                  
                  
                     
                        EN 14915
                     
                  
                  
                     
                        S perom i utorom10)
                     
                  
                  
                     
                        450
                     
                  
                  
                     
                        15
                     
                  
                  
                     
                        K2 104)
                     
                  
               
                     
                        Zidne obloge i lamperija od punog drva
                     
                  
                  
                     
                        EN 14915
                     
                  
                  
                     
                        S perom i utorom10)
                     
                  
                  
                     
                        450
                     
                  
                  
                     
                        27
                     
                  
                  
                     
                        K2 30
                     
                  
               
                     
                        Zidne obloge i lamperija od punog drva
                     
                  
                  
                     
                        EN 14915
                     
                  
                  
                     
                        S perom i utorom11)
                     
                  
                  
                     
                        450
                     
                  
                  
                     
                        2 x 2712)
                     
                  
                  
                     
                        K2 60
                     
                  
               
               1)
                     Razred kako je utvrđeno Odlukom 2000/367/EZ.
            
            
               2)
                     Postavljen izravno na bilo koju podlogu bez procjepa.
            
            
               3)
                     Spojevi s četvrtastim rubovima ili s profilom na pero i utor, iste debljine kao i proizvod i bez procjepa.
            
            
               4)
                     K1 10 za podloge ≥ 300 kg/m3
            
            
               5)
                     Dužina žlijeba najmanje 40 mm, razmak najviše 100 mm
            
            
               6)
                     Dužina vijka najmanje 30 mm, razmak najviše 200 mm
            
            
               7)
                     Dužina vijka najmanje 30 mm, razmak najviše 150 mm
            
            
               8)
                     Dužina vijka najmanje 50 mm, razmak najviše 200 mm
            
            
               9)
                     Dužina vijka najmanje 75 mm, razmak najviše 200 mm
            
            
               10)
                     Dužina čavla najmanje 60 mm, razmak najviše 600 mm
            
            
               11)
                     Dužina čavla najmanje 50 mm (u svakom sloju), razmak najviše 600 mm
            
            
               12)
                     Dva sloja postavljaju se tako da su po dužini okomita jedan na drugi.